Babelscape/SREDFM huggingface dataset:
Φίλιππος Καρβελάς

Ο Φίλιππος Καρβελάς (Αθήνα 1877 - Αθήνα 7 Νοεμβρίου 1952) ήταν Έλληνας αθλητής της γυμναστικής. Ήταν από τους πρωτοπόρους αθλητές μαζί με τους Ι. Χρυσάφη και τον Ι. Φωκιανό που δίδαξαν σουηδική γυμναστική σε αντίθεση με το Γερμανικό σύστημα πού ίσχυε στην Ελλάδα τότε.

Γεννήθηκε στην Αθήνα και καταγόταν από παλιά γηγενή οικογένεια με προσφορά στον απελευθερωτικό αγώνα του 1821. Μετά το τέλος των γυμνασιακών του σπουδών γράφεται στη σχολή γυμναστών όπου αργότερα δίδασκε και ο ίδιος γυμναστική σε σχολεία της Αττικής. Το 1899 με κρατική υποτροφία μετέβη στην Σουηδία και διδάχτηκε το Σουηδικό σύστημα γυμναστικής. Στους Ολυμπιακούς αγώνες του 1896 που έγιναν στην Αθήνα ενώ ακόμα ήταν σπουδαστής πήρε μέρος στη γυμναστική με την ομάδα του Εθνικού Γ.Σ. Αθηνών . Στο ομαδικό του δίζυγου ήταν τρίτος μαζί με τους Ι. Χρυσάφη, Ι. Μητρόπουλο και Δ. Λούνδρα, είχε συμμετάσχει και στους παράλληλους ζυγούς χωρίς να διακριθεί. Το καλοκαίρι του 1909 κλήθηκε μαζί με τον Ι. Χρυσάφη από το Υπουργείο παιδείας να διδάξουν το νέο σύστημα (Σουηδικό).

Το 1929 μετά από προσπάθειες δικές του και του Χρυσάφη ψηφίστηκε ο νόμος 4371 που έβαζε τη φυσική αγωγή στα σχολεία. Το 1932 ήταν ο συνεργάτης του Χρυσάφη όταν αυτός ανέλαβε διευθυντής φυσικής αγωγής στο υπουργείο παιδείας . Πέθανε στην Αγία Παρασκευή της Αθήνας στις 7 Νοεμβρίου 1952.
Κωνσταντίνος Ακρατόπουλος

Ο Κωνσταντίνος Ακρατόπουλος ήταν Έλληνας αθλητής της αντισφαίρισης και τρίτος Ολυμπιονίκης το 1896.

Στους Α΄ Ολυμπιακούς αγώνες της Αθήνας το 1896 συμμετείχε στα αγωνίσματα της αντισφαίρισης που έγιναν στις εγκαταστάσεις του Ο.Α. Αθηνών. Στο διπλό αντρών με συμπαίκτη τον αδελφό του Αριστείδη ήταν τρίτοι με μία ήττα, επειδή δεν γινόταν μικρός τελικός την τρίτη μοιράστηκαν με τους Φλάκ (Αυστραλία) και Ρόμπιρσον (Βρετανία). Είχε πάρει μέρος χωρίς να διακριθεί και στο απλό των αντρών. Ήταν αθλητής του Πανελληνίου
Περιοχή Μαρμαρά

right|260px|thumb|Η γεωγραφική περιοχή του Μαρμαρά
right|260px|thumb|Οι επαρχίες της περιοχής

Η Περιοχή Μαρμαρά (τουρκικά: "Marmara Bölgesi") είναι η πλέον πυκνοκατοικημένη περιοχή της Τουρκίας, η οποία περιλαμβάνει και τη μεγαλύτερη πληθυσμιακά πόλη της χώρας, την Κωνσταντινούπολη. Βρίσκεται στο βορειοδυτικό τμήμα της Τουρκίας, γύρω από την Προποντίδα. Περιλαμβάνει τις βορειοδυτικές περιοχές της Μικράς Ασίας και την Ανατολική Θράκη.

Η έκταση της περιοχής είναι 67.300 τ.χλμ. και ο πληθυσμός της εκτιμάται στους 21.515.000 κατοίκους. Η περιοχή χωρίζεται σε 11 επαρχίες. Αυτές είναι οι:
* Επαρχία Γιάλοβας
* Επαρχία Εντίρνε (Αδριανούπολης)
* Επαρχία Κιρκλαρελί (Σαράντα Εκκλησιών)
* Επαρχία Κοτζάελι
* Επαρχία Κωνσταντινούπολης
* Επαρχία Μπαλικεσίρ
* Επαρχία Μπιλετσίκ
* Επαρχία Προύσας
* Επαρχία Σαγγάριου
* Επαρχία Τεκίρνταγ (Ραιδεστού)
* Επαρχία του Τσανάκκαλε

Μεγαλύτερες πόλεις είναι η Κωνσταντινούπολη, η Αδριανούπολη, η Προύσσα, το Μπαλικεσίρ κ.α. Το μικρασιατικό τμήμα της περιοχής αντιστοιχεί στις αρχαίες περιοχές της Μυσίας, της Φρυγίας και της Βιθυνίας. Σημαντικές αρχαίες πόλεις της περιοχής ήταν η Τροία, το Βυζάντιο, η Νικομήδεια, η Κύζικος, η Λάμψακος, η Άβυδος κ.α.
Αριστείδης Ακρατόπουλος

Ο Αριστείδης Ακρατόπουλος ήταν Έλληνας αθλητής της αντισφαίρισης και τρίτος Ολυμπιονίκης το 1896 στο διπλό αντρών.

Στους Α' Ολυμπιακούς αγώνες της Αθήνας το 1896 συμμετείχε στα αγωνίσματα της αντισφαίρισης που έγιναν στις εγκαταστάσεις του Ο.Α. Αθηνών. Στο μονό αντρών αποκλείστηκε από τον Αυστραλό Έντγουϊν Φλακ. Στο διπλό αντρών με συμπαίκτη τον αδελφό του Κωνσταντίνο ήταν τρίτοι με μία ήττα από τους Μπόλαντ και Τράουν, επειδή δεν γινόταν μικρός τελικός την τρίτη μοιράστηκαν με τους Φλάκ (Αυστραλία) και Ρόμπιρσον (Βρετανία).
Έντουαρντ Μπάτελ

Ο Έντουαρντ Μπάτελ (αγγλικά: Edward Battell) ήταν ποδηλάτης από το Ηνωμένο Βασίλειο. Κατέκτησε χάλκινο μετάλλιο στους πρώτους σύγχρονους Ολυμπιακούς Αγώνες στην Αθήνα, το 1896.
Ο αθλητής αγωνίστηκε στα 333 μ., 100 χλμ. και σε αγώνες ποδηλασίας δρόμου. Ήρθε τρίτος στο αγώνισμα της ποδηλασίας δρόμου, , που ήταν 87 χλμ. από την Αθήνα στον Μαραθώνα μετ' επιστροφής. Στα 333μ . ήρθε 4ος με χρόνο 26,2 δευτερόλεπτα. Ήταν μεταξύ των 7 από τους 9 που είχαν ξεκινήσει και δεν κατάφεραν να τερματίσουν στα 100 χλμ.
Κωνσταντίνος Πασπάτης

Ο Κωνσταντίνος Πασπάτης (5 Ιουνίου 1878 - 14 Μαρτίου 1903) ήταν Έλληνας αθλητής της αντισφαίρισης , τρίτος ολυμπιονίκης το 1896.

Γεννήθηκε στο Δυτικό Ντέρμπι του Λίβερπουλ της Αγγλίας. Στους Α' Ολυμπιακούς αγώνες του 1896 στην Αθήνα ήταν τρίτος στην αντισφαίριση στο απλό αντρών. Ο Πασπάτης σημείωσε δύο νίκες και μία ήττα και καθώς δεν γινόταν μικρός τελικός ισοβάθμησε μαζί με τον Ούγγρο Ταπάβιτσα. Πήρε μέρος και στο διπλό αντρών με συμπαίκτη τον Ευάγγελο Ράλλη αποκλείστηκαν στο πρώτο παιχνίδι από τους Δ. Κάσδαγλη και Δ. Πετροκόκκινο. Η κουνιάδα του, Φρονιέτα, ήταν επίσης τενίστρια και μάλιστα πήρε ένα χάλκινο μετάλλιο στους αγώνες της Μεσολυμπιάδας το 1906.
Οικία - Μουσείο Πούσκιν

|right|thumb|250px|Οικία-Μουσείο Πούσκιν: Η Αυλή με τον ανδριάντα του Πούσκιν.
Η Οικία - Μουσείο Πούσκιν βρίσκεται στην Προκυμαία του Καναλιού Μόικα (12, Moika Embankment) στην Αγία Πετρούπολη της Ρωσίας, κοντά στα Χειμερινά Ανάκτορα και το Μουσείο Ερμιτάζ, όπου ο Αλέξανδρος Πούσκιν (Alexander Pushkin, 1799 - 1837), ο μεγαλύτερος ποιητής της Ρωσίας, έζησε με την οικογένειά του μέχρι το θάνατό του στις 29 Ιανουαρίου 1837.
Ζόραν Φιλίποβιτς

Ο Ζόραν Φιλίποβιτς ("Зоран Филиповић" - "Zoran Filipović") (γεν. 2 Φεβρουαρίου 1953 στο Τίτογκραντ, σημ. Ποντγκόριτσα) είναι παλαίμαχος επιθετικός ποδοσφαιριστής και νυν προπονητής από το Μαυροβούνιο. Υπήρξε διεθνής με την εθνική ομάδα Γιουγκοσλαβίας, τη δεκαετία 1970-80. Σήμερα είναι προπονητής της εθνικής ομάδας του Μαυροβουνίου. Ως προπονητής έχει εργαστεί και στην Ελλάδα, στον Πανιώνιο.
31η Μεραρχία Γρεναδιέρων Εθελοντών SS

Η 31η Μεραρχία Γρεναδιέρων Εθελοντών SS ήταν μία μεραρχία των Waffen-SS που δημιουργήθηκε και έδρασε στα τελευταία στάδια του Δευτέρου Παγκοσμίου Πολέμου.
Λεόν Φλαμένγκ

Ο Λεόν Φλαμένγκ ("Léon Flameng", 30 Απριλίου 1877 - 2 Ιανουαρίου 1917) ήταν Γάλλος ποδηλάτης και ολυμπιονίκης στους αγώνες του 1896.
Οικία - Μουσείο Ναμπόκοφ

right|thumb|300px|Η οικία Ναμπόκοφ στην Αγία Πετρούπολη
Η Οικία - Μουσείο Ναμπόκοφ βρίσκεται στην Μπολσάγια Μόρσκαγια Ούλιτσα (Ulitsa Bolshaya Morskaya) αριθ. 47, έναν από τους πιο αριστοκρατικούς δρόμους στην Αγία Πετρούπολη της Ρωσίας, όπου προτιμούσε ανέκαθεν να κατοικεί η ελίτ των συγγραφέων και καλλιτεχνών της πόλης.
Άλφρεντ Φλάτοβ

thumb|150px|left|Οι Άλφρεντ και Γουσταύος Φλάτοβ σε Γερμανικό γραμματόσημο

Ο Άλφρεντ Φλάτοβ, στην ελληνική βιβλιογραφία γνωστός και σαν Φλάτοου, (Alfred Flatow) (Γκντανσκ 3 Οκτωβρίου 1869 - Τερέζιενσταντ 28 Δεκεμβρίου 1942) ήταν Γερμανός αθλητής της γυμναστικής και Ολυμπιονίκης το 1896. 

Ο Φλάτοβ γεννήθηκε στο Γκντανσκ της σημερινής Πολωνίας, που τότε ανήκε στην Γερμανία και κατοικούνταν από Γερμανούς. Ήταν εβραϊκής καταγωγής. Συμμετείχε στους Α' Ολυμπιακούς αγώνες του 1896 στην Αθήνα στην γυμναστική όπου κατέκτησε 4 μετάλλια, τρία χρυσά κι ένα αργυρό. Αναδείχθηκε χρυσός Ολυμπιονίκης στο μονόζυγο, στο ομαδικό του μονόζυγου και στο ομαδικό του δίζυγου. Στο αγώνισμα του δίζυγου ήταν δεύτερος Ολυμπιονίκης, με πρώτο τον επίσης Γερμανό Βάινγκερτνερ. 

Το 1938 λόγω της ανόδου στην εξουσία των Ναζί και της πολιτικής τους κατά των Εβραίων μετανάστευσε στις Κάτω Χώρες. Μετά την εισβολή της Γερμανίας στις Κάτω Χώρες συνελήφθη και στάλθηκε στο στρατόπεδο συγκέντρωσης Τερέζιενσταντ στην Βοημία όπου και πέθανε το 1942.

Το 1997 η πόλη του Βερολίνου τίμησε τον Άλφρεντ Φλάτοβ μαζί με τον ξάδελφό του Γουσταύο, επίσης ολυμπιονίκη το 1896, δίνοντας το όνομά τους σε δρόμο της πόλης κοντά στο ολυμπιακό χωριό. Επίσης το όνομά τους δόθηκε σε γυμναστήριο της πόλης, ενώ τα Γερμανικά ταχυδρομεία εξέδωσαν γραμματόσημο με την μορφή τους.
Εντίθ Πιάφ

Η Εντίθ Πιάφ ("Édith Piaf", ορθή απόδοση ονόματος: Εντίτ Πιάφ, Παρίσι, 19 Δεκεμβρίου 1915 – Γκρας, 10 Οκτωβρίου 1963) ήταν Γαλλίδα τραγουδίστρια, η πιο σημαντική παρουσία στη γαλλική σκηνή των βαριετέ. Το πραγματικό της όνομα ήταν Εντίθ Τζοβάνα Γκασιόν ("Édith Giovanna Gassion"). Τραγούδια όπως το "La vie en rose" (1946) και το "Non, je ne regrette rien" (1960), εκτόξευσαν τη φήμη της και την κατέστησαν την πιο δημοφιλή τραγουδίστρια της Γαλλίας.
Διανομή Linux

Διανομή Linux (αγγλικά: "Linux distribution" ή "distro" εν συντομία) είναι μια συλλογή προγραμμάτων που συνοδεύουν έναν πυρήνα Linux, συχνά με δικό της αποθετήριο προγραμμάτων, και εξειδικεύεται ανάλογα με τον κύριο στόχο της που μπορεί να είναι φιλικότητα στο χρήστη, πολυμέσα, προγραμματισμός, υπερυπολογιστές κ.α. Οι διανομές κατασκευάζονται και οργανώνονται από διάφορες εταιρείες και εθελοντές. Μια διανομή μπορεί, κατά κάποιον τρόπο, να παρομοιασθεί με διαφορετικές εκδόσεις ενός από τα υπόλοιπα λειτουργικά συστήματα.

Το Linux διαφέρει από τα περισσότερα γνωστά λειτουργικά συστήματα από το γεγονός ότι είναι ελεύθερο και με ανοικτό κώδικα ενώ είναι διαθέσιμο σε πολλές και διαφορετικές μεταξύ τους εκδόσεις. Με βάση αυτή τη διαφορά ενώ στα υπόλοιπα λειτουργικά συστήματα ο δημιουργός τους είναι, κατά κάποιον τρόπο, αναγκασμένος να παρέχει εκδόσεις που να περιέχουν και ένα βασικό περιβάλλον εργασίας και κάποια στοιχειώδη προγράμματα, στο Linux δεν υπάρχει αυτή η ανάγκη. Στην πραγματικότητα «"Linux"» ονομάζεται μόνο ο πυρήνας του λειτουργικού και ο καθένας μπορεί να «δημιουργήσει» ένα λειτουργικό σύστημα βασισμένο σε αυτόν, με την προσθήκη των υπόλοιπων εργαλείων και προγραμμάτων που χρειάζονται για να υπάρξει ένα πλήρες λειτουργικό.
Κουίνς Παρκ Ρέιντζερς

H Κουίνς Παρκ Ρέιντζερς (αγγλικά: "Queens Park Rangers", QPR) γνωστή και ως Κιου Πι Αρ, είναι αγγλική ποδοσφαιρική ομάδα με έδρα το Δυτικό Λονδίνο. Αγωνίζεται στην Τσάμπιονσιπ της Αγγλίας. Η Κουίνς Παρκ Ρέιντζερς ιδρύθηκε το 1882. Πρόεδρος της ομάδας είναι ο Μαλαισιανός επιχειρηματίας Τόνι Φερνάντεζ και συνιδιοκτήτης ο Ινδός μεγιστάνας Λαξμί Μιττάλ. Το όνομά της το οφείλει στο ότι οι πρώτοι ποδοσφαιριστές της ζούσαν στην περιοχή Κουίνς Παρκ του βορειοδυτικού Λονδίνου. Οι οπαδοί της ομάδας έχουν μεγάλη αντιπαλότητα με τους οπαδούς των γειτονικών Τσέλσι και Φούλαμ. Το γήπεδο της Κουίνς Παρκ Ρέιντζερς είναι το Λόφτους Ρόoυντ.
Φράνσις Λέιν

Ο Φράνσις Λέιν (Francis Adonijah „Frank“ Lane) (23 Σεπτεμβρίου 1874 - 17 Φεβρουαρίου 1927) ήταν Αμερικανός αθλητής του στίβου και ολυμπιονίκης.

Στους Α' Ολυμπιακούς αγώνες του 1896 στην Αθήνα έτρεξε στα 100 μέτρα. Το αγώνισμα έγινε την πρώτη μέρα των αγώνων στο Παναθηναϊκό στάδιο και συμμετείχαν επτά αθλητές. O Λέιν ήταν δεύτερος ολυμπιονίκης πίσω από τον πρώτο, επίσης Αμερικανό, Τόμας Μπουρκ με επίδοση 12.0 δευτερόλεπτα. Ο Λέιν την εποχή εκείνη ήταν φοιτητής του πανεπιστημίου του Πρίνστον .
Τριαντάφυλλος Κορδογιάννης

Ο Τριαντάφυλλος Κορδογιάννης ήταν Έλληνας οπλομάχος και Ολυμπιονίκης της ξιφασκίας.

Στην Μεσολυμπιάδα του 1906 στην Αθήνα πήρε μέρος στους αγώνες ξιφασκίας με την εθνική ομάδα. Οι αγώνες διεξήχθησαν στο Ζάππειο. Στο ομαδικό της σπάθης ήταν δεύτερος μαζί με τους Σακοράφο και Ζορμπά, ενώ πρώτη αναδείχθηκε η γερμανική ομάδα.
Μανάφ

Στην αραβική μυθολογία, ο Μανάφ (αραβ. Munaf مناف) ήταν προϊσλαμική θεότητα στη Μέκκα, όταν κυριαρχούσε ακόμα ο πολυθεϊσμός πριν την έλευση του Ισλάμ.

Το άγαλμά του το χάιδευαν οι γυναίκες, αλλά κατά την έμμηνο ρύση τους δεν επιτρεπόταν να το πλησιάσουν.
Κοθήλας

Ο Κοθήλας ήταν βασιλιάς των Οδρυσών της Θράκης.
Εξαναγκασμένη ταλάντωση

Εξαναγκασμένη ταλάντωση ονομάζεται η ταλάντωση που προκαλείται σε ένα σύστημα από μια περιοδική εξωτερική δύναμη. Η περιοδική αυτή δύναμη ονομάζεται διεγείρουσα, ενώ ο μηχανισμός που ασκεί αυτές τις δυνάμεις και προσφέρει ενέργεια στο σύστημα ονομάζεται διεγέρτης.

Το πλάτος της ταλάντωσης εξαρτάται κυρίως από τη συχνότητά του διεγέρτη, αλλά και από τη μέγιστη τιμή της δύναμής του. Όσο η συχνότητα του διεγέρτη προσεγγίζει την ιδιοσυχνότητα του ταλαντωτή (τη συχνότητα που εκτελεί αυτός ελεύθερη ταλάντωση), τόσο μεγαλύτερο είναι το πλάτος. Ο λόγος αυτής της συμπεριφοράς είναι ότι η ιδιοσυχνότητα του ταλαντωτή εκφράζει τη συχνότητα με την οποία λαμβάνει (ή όχι) ενέργεια από το διεγέρτη. Όταν τα δύο μεγέθη ταυτίζονται, τότε ο ταλαντωτής λαμβάνει όλη την ενέργεια του διεγέρτη και έχουμε συντονισμό. Δηλαδή κατά τον συντονισμό ο ταλαντωτής αποκτά μέγιστο πλάτος ταλάντωσης. Θεωρητικά, για μηδενικές απώλειες του ταλαντωτή, το πλάτος γίνεται άπειρο.

Η περίοδος Τ (και η συχνότητα f) της εξαναγκασμένης ταλάντωσης είναι ίδια με αυτή του διεγέρτη. Αυτό το φαινόμενο εξηγεί σημαντικό μέρος του κύματος, όπου το κάθε στοιχειώδες σωματίδιο του μέσου εξαναγκάζει σε ταλάντωση τα γειτονικά του.

Τυπικό παράδειγμα εξαναγκασμένης ταλάντωσης είναι ένα σύστημα απλής αρμονικής ταλάντωσης (formula_1) στο οποίο ενεργεί η δύναμη formula_2, όπου formula_3 η μέγιστη τιμή δύναμης του διεγέρτη και η ω γωνιακή συχνότητά του. Το αποτέλεσμα είναι απλή αρμονική ταλάντωση με τη συχνότητα του διεγέρτη και πλάτος που καθορίζεται από την ενέργεια που τελικά αποκτά το σύστημα.
Κένταυρος Α

Ο Κένταυρος Α (επίσης γνωστός και "NGC 5128") είναι ένας φακοειδής ενεργός γαλαξίας σε απόσταση περίπου 11 εκατομμύρια έτη φωτός στον αστερισμού του Κενταύρου. Είναι ένας από τους κοντινότερους στη Γη ραδιογαλαξίες, και έτσι ο ενεργός γαλαξιακός πυρήνας (ΕΓΠ) του έχει μελετηθεί εκτενώς από τους επαγγελματίες αστρονόμους. Επιπλέον είναι ο πέμπτος λαμπρότερος γαλαξίας στον ουρανό.

Ένας πίδακας υλικών που αποκόβει υλικό από την περιοχή μιας υπέρογκης μαύρης τρύπας στο κέντρο του γαλαξία είναι υπεύθυνος για την εκπομπή ραδιοκυμάτων και ακτίνων Χ. Βάση παρατηρήσεων στα ραδιοκύματα σε διάστημα μιας δεκαετίας έχει καθοριστεί ότι η ταχύτητα του υλικού στον πίδακα είναι περίπου η μισή από αυτή του φωτός.

Όπως έχει παρατηρηθεί και σε άλλους αστρογόνους γαλαξίες, μία σύγκρουση είναι υπεύθυνη για τον μεγάλο ρυθμό γέννησης άστρων. Με παρατηρήσεις του διαστημικού τηλεσκοπίου Σπίτζερ, οι επιστήμονες έχουν επιβεβαιώσει ότι ο Κένταυρος Α συγκρούεται με ένα σπειροειδή γαλαξία.
Δέκα Μικροί Μήτσοι

Οι Δέκα Μικροί Μήτσοι είναι μια σατιρική κωμωδία της ελληνικής τηλεόρασης, που παιζόταν από το 1992 έως το 2003, σε αραιά διαστήματα προβολής, έως και ετήσια, με συνολικά 44 επεισόδια, και ξανά από τις 31 Μαρτίου έως τις 2 Ιουνίου 2018 με 5 νέα επεισόδια. Πρωταγωνιστεί και γράφει το σενάριο ο σατιρικός συγγραφέας και κωμικός Λάκης Λαζόπουλος, σε σκηνοθεσία Αθηνάς Αϊδίνη.
Νίκος Παντέλης

Ο Νίκος Παντέλης (γεν. Αθήνα, 6 Οκτωβρίου 1959) είναι παλαίμαχος Έλληνας ποδοσφαιριστής και νυν προπονητής. Αγωνίστηκε τις δεκαετίες ’70 και ’80 ως αμυντικός στην Α΄ Εθνική με τoν Πανιώνιο και τον Α.Ο. Αιγάλεω και στη συνέχεια σε ομάδες Β΄ Εθνικής. Υπήρξε διεθνής με την Ολυμπιακή Εθνική ομάδα το 1979.

Από τον Ιούνιο του 2020 αποτελεί προπονητή του Α.Σ. Σαντορίνης.
Ευρύζελμις

Ο Ευρύζελμις ή Εβρύζελμις ή Εβροζέλμης ή Ευρύτελμις ήταν βασιλιάς των Οδρυσών της Θράκης περ. 387 ή 385 π.Χ..
Πριγκιπάτο της Σεμπόργκα

To Πριγκιπάτο της Σεμπόργκα είναι ένα μικροέθνος που βρίσκεται στην βορειοδυτική ιταλική περιοχή της Λιγουρίας, κοντά στα γαλλικά σύνορα και με θέα προς το Μονακό.

Το πριγκιπάτο συνυπάρχει και διεκδικεί το έδαφος της πόλης Σεμπόργκα, η οποία αποτελεί ιταλικό δήμο.
Αλέξανδρος Β΄ της Σκωτίας

Ο Αλέξανδρος Β΄ της Σκωτίας ("Alexander II of Scotland", Χάντινγκτον, 24 Αυγούστου 1198 – 6 Ιουλίου 1249) βασιλιάς της Σκωτίας (1214 - 1249) ήταν γιος και διάδοχος του Γουλιέλμου του Λέοντα και της Ερμενγάρδης του Μπομόν. Τα πρώτα χρόνια έζησε στην Αγγλία, στην αυλή του Ιωάννη του Ακτήμονα, ο πατέρας του πέθανε στις 4 Δεκεμβρίου 1216 και στέφτηκε στην Σκον βασιλιάς της Σκωτίας στις 6 Δεκεμβρίου της ίδιας χρονιάς. Την επόμενη χρονιά (1215) οι φυλές του Μέικ Ουιλλείμ και του Μάκχετ εξεγέρθηκαν αλλά οι βασιλικές δυνάμεις επέβαλαν γρήγορα την τάξη, την ίδια χρονιά ο Αλέξανδρος Β΄ ενώθηκε με τους επαναστάτες Άγγλους βαρόνους εναντίον του βασιλιά τους Ιωάννη του Ακτήμονα. Ο στρατός του Ιωάννη σε απάντηση για την πράξη του κυρίευσε το Μπέργουικ-απόν-Τουίντ και λεηλάτησε τον βορά.
Πανεπιστήμιο της Χαϊδελβέργης

Το Πανεπιστήμιο της Χαϊδελβέργης (γερμανικά: "Ruprecht-Karls-Universität Heidelberg") είναι δημόσιο ανώτατο εκπαιδευτικό και ερευνητικό ίδρυμα που εδρεύει στην Χαϊδελβέργη της Βάδης-Βυρτεμβέργης, στη νοτιοδυτική Γερμανία. Ιδρύθηκε το 1386 και είναι το παλαιότερο Πανεπιστήμιο στη χώρα και το τρίτο παλαιότερο στην τότε Αγία Ρωμαϊκή Αυτοκρατορία. Σήμερα αποτελείται από δώδεκα επί μέρους σχολές και προσφέρει προπτυχιακούς μεταπτυχιακούς και διδακτορικούς τίτλους σε περίπου εκατό γνωστικά πεδία. Το Πανεπιστήμιο της Χαϊδελβέργης είναι και ιδρυτικό μέλος της Ομοσπονδίας Ευρωπαϊκών Ερευνητικών Πανεπιστημίων. 

Το Πανεπιστήμιο αποτελούσε από την εποχή της ίδρυσής του κέντρο διακίνησης νέων ιδεών, ιδιαίτερα ανάμεσα σε με κύκλους θεολόγων και νομικων. Την περίοδο 1933-1945 έχασε σημαντικό μέρος των καθηγητών ως αποτέλεσμα ναζιστικών εκκαθαρίσεων. Αργότερα, κατά τη διάρκεια της δεκαετίας του 1970 αποτέλεσε κέντρο διαμαρτυρίας ομάδων φοιτητών αριστερών πεποιθήσεων. 
thumb|right|Το παλιό κτίριο, του 1735, σήμερα είναι το Πρυτανείο.
Σήμερα, θεωρείται από τα κορυφαία Πανεπιστήμια της Ευρώπης και σε απόφοιτούς του έχουν απονεμηθεί συνολικά 30 βραβεία Νόμπελ. Επιπρόσθετα, περίπου το 20% των φοιτητών είναι άτομα εκτός της γερμανικής επικράτειας. Στο Πανεπιστήμιο σήμερα, εκτός από τις εγκαταστάσεις στην παλιά πόλη της Χαϊδελβέργης, ορισμένα τμήματά του λειτουργούν και στην περιοχή Νόιενχαϊμερ Φελντ (Neuenheimer Feld) στα προάστια της πόλης.
Βασίλης Βάσσης

Ο Βασίλης Βάσσης υπήρξε πρωτοπόρος Έλληνας διεθνής καλαθοσφαιριστής που αγωνίστηκε στον Πανιώνιο τη δεκαετία 1930-40. Είχε ύψος 1,79 και αγωνιζόταν στις θέσεις 1 και 2. Συμμετείχε στον πρώτο αγώνα που έδωσε η Εθνική Ελλάδος στις 25 Ιουνίου 1936 με την Τουρκία στην Κωνσταντινούπολη. Στο φιλικό αυτό αγώνα η Ελλάδα ηττήθηκε με 12-49 και ο Βάσσης δεν σημείωσε πόντο.
Βηρισάδης

Ο Βηρισάδης ήταν βασιλιάς των Οδρυσών της Θράκης 360 - 357 π.Χ.
Καθιστός Ταύρος

Ο Καθιστός Ταύρος (λακότα: "Tȟatȟáŋka Íyotake", αγγλική γλώσσα: "Sitting Bull", περ. 1831 - 15 Δεκεμβρίου 1890) υπήρξε Ινδιάνος ιερός αρχηγός της φυλής Χουνκάπα Λακότα των Σιου στην Βόρεια Αμερική. Είναι γνωστός στην ιστορία των ιθαγενών και των Ηνωμένων Πολιτειών καθώς κατάφερε να ενώσει όλους τους Σιού και να οργανώσει την αντίσταση, από το 1874, κατά των δυνάμεων των Ηνωμένων Πολιτειών που μεθόδευαν την εκμετάλλευση της γης στην οποία ήταν εγκατεστημένοι. 

Διακρίθηκε στην Μάχη του Λιτλ Μπίγκχορν, στις 25 Ιουνίου 1876, όπου ιθαγενείς ομάδες υπό την ηγεσία του ίδιου, μαζί με τον φύλαρχο Τρελό Άλογο, αποδεκάτισαν σύνταγμα αμερικανικού ιππικού, υπό τον στρατηγό Τζωρτζ Άρμστρονγκ Κάστερ. Αναφέρεται, ότι ο Καθιστός Ταύρος είχε προβλέψει αυτή την επιτυχία καθώς είχε δει σχετικό όραμα πριν από την έναρξη της μάχης.

Αμέσως μετά την μάχη αναγκάστηκε να καταφύγει στον Καναδά, μαζί με αριθμό ατόμων της φυλής του. Το 1881 επέστρεψε στις ΗΠΑ, όπου και ζούσε ειρηνικά σε καταυλισμό ιθαγενών στην Ντακότα. Το 1890 διατάχθηκε η σύλληψή του με τον φόβο ότι ίσως οργανώσει νέο κύμα αντίστασης κατά των αμερικανικών αρχών, καθώς είχε μεγάλη απήχηση στις φυλές των Σιού. Κατά τη διαδικασία της σύλληψής του, προκλήθηκε ένοπλη συμπλοκή στην οποία βρήκε τον θάνατο.
Λευτέρης Χατζηδάκης

Ο Λευτέρης Χατζηδάκης υπήρξε πρωτοπόρος Έλληνας διεθνής καλαθοσφαιριστής που αγωνίστηκε στον Πανιώνιο τη δεκαετία 1930-40. Είχε ύψος 1,84 και συμμετείχε στο δεύτερο αγώνα που έδωσε η Εθνική Ελλάδος στις 20 Απριλίου 1940 με την Αίγυπτο στο Κάιρο. Στο φιλικό αυτό αγώνα η Ελλάδα ηττήθηκε με 35-60 και ο Χατζιδάκης δεν σημείωσε πόντους.
Συντονισμός

Συντονισμός στη φυσική καλείται το φαινόμενο κατά το οποίο σε μια εξαναγκασμένη ταλάντωση η συχνότητα του διεγέρτη είναι ίση με την ιδιοσυχνότητα του ταλαντωτή, με αποτέλεσμα τη μεγιστοποίηση του πλάτους.

Κάθε ταλαντωτής μπορεί να ταλαντώνεται σε μία περιοχή συχνοτήτων. Η στιγμιαία διέγερση ενός ταλαντωτή ισοδυναμεί με την απόδοση στην ταλάντωση ενός συγκεκριμένου ποσού ενέργειας. Αυτή είναι η ελεύθερη ταλάντωση η οποία συμβαίνει με συχνότητα που ταυτίζεται με την ιδιοσυχνότητα του ταλαντωτή. Όταν η ταλάντωση είναι εξαναγκασμένη, η συχνότητα της είναι η συχνότητα του διεγέρτη. Όταν η συχνότητα του διεγέρτη ταυτίζεται με την ιδιοσυχνότητα του ταλαντωτή έχουμε συντονισμό. 

Κατά το συντονισμό το σύστημα έχει το μέγιστο δυνατό πλάτος και τη μέγιστη δυνατή ενέργεια. Αν δεν υπάρχουν αποσβεστικές δυνάμεις, τότε το πλάτος της ταλάντωσης γίνεται θεωρητικά άπειρο. Έτσι, η ταλάντωση μπορεί να γίνει τόσο έντονη, ώστε να καταστραφεί ο ταλαντωτής.
Αν η προσφορά ενέργειας είναι μεγαλύτερη, τότε υπάρχει κίνδυνος καταστροφής του ταλαντωτή. Τα ποτήρια έχουν μία συγκεκριμένη ιδιοσυχνότητα, η οποία μπορεί να ακουστεί αν τα χτυπήσουμε απλά μία φορά. Αν εκπέμψουμε ήχο σε αυτή τη συχνότητα, τότε το ποτήρι θα ταλαντεύεται με μέγιστο πλάτος μέχρι που το πλάτος θα γίνει πολύ μεγάλο για τις αντοχές του γυαλιού και το ποτήρι θα σπάσει.

Σύμφωνα με το φαινόμενο του συντονισμού δημιουργείται μη αμελητέο πλάτος από σχετικά μικρή, αλλά διαρκή προσφορά ενέργειας. Αυτή η ιδιότητα χρησιμοποιείται στο συντονισμό μιας ηλεκτρονικής συσκευής σε συγκεκριμένη συχνότητα ραδιοκυμάτων. Τα κυκλώματα που εκπέμπουν και λαμβάνουν ηλεκτρομαγνητικά σήματα είναι ηλεκτρονικοί ταλαντωτές με δυνατότητα μεταβολής της ιδιοσυχνότητά τους. Το σήμα που λαμβάνεται πιο ισχυρά, άρα και αυτό που τελικά λαμβάνεται, είναι αυτό που εκπέμπεται στην ιδιοσυχνότητα του δέκτη. Έτσι, μπορούμε, μεταβάλλοντας την ιδιοσυχνότητα του δέκτη, να επιλέξουμε την επιθυμητή ιδιοσυχνότητα.
Πετεών

Ο Πετεών ήταν αρχαία Βοιωτική πόλη, χτισμένη κοντά στις όχθες της λίμνης Παραλίμνης (Τρεφίας κατά την αρχαιότητα). Αναφέρεται από τον Όμηρο ως μία από τις Βοιωτικές πόλεις που συμμετείχαν στην Τρωική εκστρατεία. Ο Στράβων αναφέρει πως η πόλη βρισκόταν κοντά στην Ανθηδόνα οδό, στον δρόμο που κατέληγε στην πόλη Ανθηδόνα, που βρισκόταν κοντά στην περιοχή της Χαλκίδας . Η πόλη ανήκε στη επικράτεια της Θήβας.
Μίλτος Λαζαρίδης

Ο Μίλτος Λαζαρίδης είναι παλαίμαχος Έλληνας διεθνής καλαθοσφαιριστής και νυν διοικητικός παράγοντας. Αγωνίστηκε στον Πανιώνιο τις δεκαετίες ’70 και ’80. Με ύψος 1,98 έπαιζε σε θέση "power forward" και με το μακρύ κατσαρό μαλλί του αποτελούσε χαρακτηριστική φιγούρα στο παρκέ.
Δημήτρης Φωσσές

Ο Δημήτρης Φωσσές (γεν. 14 Νοεμβρίου 1952) είναι παλαίμαχος Έλληνας διεθνής καλαθοσφαιριστής και νυν προπονητής. Αγωνίστηκε στον Γ.Σ. Αμαρουσίου, στην ΑΕΚ και στον Πανιώνιο τις δεκαετίες ’70 και ’80. Με ύψος 2.00 μ έπαιζε στην θέση του σέντερ.
Παραλίμνη

Η Παραλίμνη είναι λίμνη της νότιας Ελλάδας στα σύνορα των νομών Βοιωτίας και Ευβοίας, στα διοικητικά όρια των δήμων Θηβαίων και Χαλκιδέων. Περικλείεται από τα χαμηλά όρη Πτώο στα βόρεια και Μεσσάπιο ή (Κτυπάς) στα νότια. Τροφοδοτείται με νερό από την γειτονική της λίμνη Υλίκη.Η έκταση της λίμνης είναι 15 περίπου τ. χλμ.. Η λίμνη έχει μακρόστενο σχήμα με μέγιστο μήκος περίπου 8 χιλιόμετρα και μέγιστο πλάτος 2 χιλιόμετρα. Η Παραλίμνη ήταν γνωστή στην αρχαιότητα με την ονομασία Τρεφία. Κοντά στις όχθες της ήταν χτισμένες οι πόλεις Ύλη και Πετεών.

Η λίμνη Παραλίμνη μαζί με την λίμνη Υλίκη και τον Βοιωτικό Κηφισό αποτελούν το σύστημα του Βοιωτικού Κηφισού που είναι ενταγμένο στο δίκτυο Natura 2000. Σήμερα από τα νερά της Παραλίμνης υδροδοτούνται περιοχές της Χαλκίδας.
Σεύθης Δ΄

Ο Σεύθης Δ΄ ήταν βασιλιάς των Οδρυσών και της Θράκης, γύρω στα 200 π.Χ.
Ορσοάλτιος

Ο Ορσοάλτιος ήταν βασιλιάς των Οδρυσών και της Θράκης, βασίλεψε γύρω στα 300 π.Χ.,
Μεγάλη Πρέσπα

Η Μεγάλη Πρέσπα (αρχαία ονομασία: "Μεγάλη Βρυγηίς") είναι η τρίτη μεγαλύτερη λίμνη της Βαλκανικής χερσονήσου, μετά τη λίμνη Σκόδρα και την Οχρίδα. Βρίσκεται στο νοτιοδυτικό τμήμα της χερσονήσου, μεταξύ των κρατών Ελλάδας, Βόρειας Μακεδονίας και Αλβανίας. Η συνολική έκταση της λίμνης είναι 273 τ.χλμ.. Περίπου το 60% της λίμνης, ανήκει στη Βόρεια Μακεδονία, ενώ στην Ελλάδα ανήκουν 39,4 τ.χλμ. (22%) και στην Αλβανία, το 18%. Η λίμνη βρίσκεται σε υψόμετρο 850 μέτρων. Συνδέεται στα νότια με την γειτονική της Μικρή Πρέσπα, από την οποία απέχει περίπου 300 μέτρα. Με την Οχρίδα, χωρίζεται από το όρος Ξεροβούνι (Σούβα Γκόρα), υπάρχουν όμως πολλά υπόγεια ρήγματα, και επειδή η λίμνη της Οχρίδας είναι αρκετά χαμηλότερη σε υψόμετρο, νερά της Μεγάλης Πρέσπας, κατευθύνονται προς τα εκεί. Η Μεγάλη Πρέσπα είναι 10 μ. χαμηλότερα από τη Μικρή Πρέσπα.
Κετρίπορις

Ο Κετρίπορις ήταν βασιλιάς των Οδρυσών της Θράκης από το 357 μέχρι το 352 π.Χ..
Γιώργος Φιλιππάκης

Ο Γιώργος Φιλιππάκης (31 Δεκεμβρίου 1929 - 6 Ιουνίου 2014) ήταν Έλληνας καλαθοσφαιριστής και προπονητής που αγωνίστηκε κυρίως στον Πανιώνιο και τον Πανελλήνιο τις δεκαετίες ’50 – ’60. Με ύψος 1,85, συμμετείχε σε ένα φιλικό αγώνα που έδωσε η Εθνική Ελλάδος στις 11 Ιουνίου 1960 με την Πολωνία στην Αθήνα. Στον αγώνα η Ελλάδα νίκησε με 67-61 αλλά ο Φιλιπάκης δεν σημείωσε πόντους.
Σεύθης Β΄

O Σεύθης Β΄ ήταν βασιλιάς των Οδρυσών και της Θράκης.
Μπέργκαμο

Το Μπέργκαμο (ιταλικά: Bergamo) είναι μια πόλη της Ιταλίας που ανήκει στη περιφέρεια της Λομβαρδίας. Απέχει περίπου 40 χλμ από το Μιλάνο.
Νίκος Κακαουνάκης

Ο Νίκος Κακαουνάκης (8 Ιουνίου 1938 - 30 Δεκεμβρίου 2009) ήταν Έλληνας δημοσιογράφος και εκδότης. Γεννήθηκε στην Πολυρρηνία Καστελίου Χανίων. Ορφανός από πατέρα, σπούδασε στο εκκλησιαστικό λύκειο. Εν συνεχεία εργάστηκε στο πολιτικό γραφείο του βουλευτή Χανίων και υπουργού της Ένωσης Κέντρου Πολυχρόνη Πολυχρονίδη. Μερικά χρόνια αργότερα γνωρίστηκε με τον εκδότη Χρήστο Λαμπράκη, ο οποίος του πρότεινε να εργαστεί στο "Βήμα", απ' όπου έκανε τα πρώτα του βήματα στη δημοσιογραφία το 1965. 

Συμμετείχε ενεργά στον αντιδικτατορικό αγώνα με τη δημοσιογραφική του πένα και την παρουσία του. Εργάστηκε ως δημοσιογράφος στον έντυπο τύπο, στο ραδιόφωνο και στην τηλεόραση. Μετά τη χούντα δημοσιογραφεί στα "Νέα", όπου αναλαμβάνει επιτελικές θέσεις. Στο διάστημα αυτό γράφει το βιβλίο «2.650 μερόνυχτα συνωμοσίας». Το 1986 αποφασίζει να εκδώσει τη δική του εφημερίδα, "Το καλάμι". Με την έκρηξη της ιδιωτικής ραδιοφωνίας αναλαμβάνει την πρωινή ζώνη του ραδιοφωνικού σταθμού ΣΚΑΪ 100.4, η οποία αποτελεί την απαρχή της παρουσίας του στα ερτζιανά. Οι ραδιοφωνικές του εκπομπές στον ΣΚΑΪ 100.4 τη δεκαετία του 1990, συγκέντρωναν πολύ μεγάλη ακροαματικότητα. Παράλληλα ασχολείται με την τηλεόραση του ΣΚΑΪ (και μετέπειτα Alpha TV) αναλαμβάνοντας αργότερα και τη γενική διεύθυνση του σταθμού. Εργάστηκε επίσης στον ραδιοφωνικό σταθμό FLASH 96 για πολλά χρόνια και στους τηλεοπτικούς σταθμούς Alter Channel, Mega Channel και Alpha TV. Το 1999 εξέδωσε την εφημερίδα "Το Καρφί".

Άφησε την τελευταία του πνοή σε νοσοκομείο στις 10:15 το βράδυ της 30ής Δεκεμβρίου 2009 σε ηλικία 71 ετών. Ήταν ιδιαίτερα γνωστός για τον έντονο και πληθωρικό λόγο και χαρακτήρα του.
Αμάδοκος

Με το όνομα Αμάδοκος ήταν γνωστοί στην αρχαιότητα μέλη της βασιλικής οικογένειας των Οδρυσών της αρχαίας Θράκης.

# Με το όνομα Αμάδοκος Α' αναφέρεται και ο Μήτοκος Α'.
# Αμάδοκος Β'. Όταν ο πατέρας του, Κότυς Α', δολοφονήθηκε, το βασίλειο του μοιράστηκε στους τρεις γιους του. Ο Αμάδοκος πήρε την περιοχή από τον Έβρο έως τον Νέστο, στην υπόλοιπη Θράκη βασίλεψαν τα αδέρφια του Κερσοβλέπτης και Βηρισάδης. Η διαδοχή του δεν είναι ξεκάθαρη, γιος του και διάδοχος φέρεται ο Τήρης Γ', είχε άλλον έναν γιο με το όνομα Αμάδοκος που ίσως τον διαδέχτηκε αυτός και μετά ο Τήρης αυτόν. Από την αρχή της βασιλείας του είχε να αντιμετώπισει την επεκτατική απειλή του αδελφού του Κερσοβλέπτη αλλά και του Φιλίππου της Μακεδονίας. Ο Αμάδοκος σύναψε συμμαχία με τους Αθηναίους και με την βοήθεια του Αθηναίου στρατηγού Αθηνόδωρου ετοίμαζαν σχέδιο να αντεπιτεθούν στον Κερσοβλέπτη. Ο Κερσοβλέπτης τότε έσπευσε να συνάψει και αυτός συμμαχία με τους Αθηναίους σταματώντας τις επεκτατικές του ενέργειες εναντίον των αδελφών του. Παρόλα αυτά ο Κερσοβλέπτης δεν τήρησε τις υποσχέσεις του και μετά τον θάνατο του Βηρισάδη επιτέθηκε εναντίον του διαδόχου του αλλά και εναντίον του Αμάδοκου. Το 352 π.Χ ο Φίλιππος κατέλαβε τα Άβδηρα και την Μαρώνεια τις σημαντικότερες πόλεις του Αμάδοκου αναγκάζοντας τον να δεχτεί τους όρους του.
# Αμάδοκος Γ', Γιος του προηγούμενου. Δεν αναφέρεται αν τον διαδέχτηκε στην βασιλεία αλλά ότι συμμάχησε με τον Φίλιππο Β' εναντίον του θείου του Κερσοβλέπτη.
Γιώργος Διαμαντόπουλος

Ο Γιώργος Διαμαντόπουλος, (Χολαργός, 15 Φεβρουαρίου 1980), είναι Έλληνας πρώην διεθνής καλαθοσφαιριστής και νυν προπονητής. Με ύψος 1,96 και βάρος 95 κιλά αγωνιζόταν ως Σούτινγκ γκαρντ και Σμολ φόργουορντ. Το 2003 ήταν πρώτος σκόρερ της Α1 Εθνικής. Αυτή την περίοδο είναι προπονητής στον Α.Σ. Παπάγου.
Ευρωπαϊκό Πρωτάθλημα Ποδοσφαίρου 1980

Το Ευρωπαϊκό Πρωτάθλημα Ποδοσφαίρου 1980 (αγγλ.: "UEFA European Football Championship") έλαβε χώρα στην Ιταλία. Επρόκειτο για την έκτη κατά σειρά διοργάνωση του θεσμού, η οποία διεξάγεται κάθε τέσσερα χρόνια υπό τη στήριξη της UEFA. Η τελική φάση πραγματοποιήθηκε το καλοκαίρι του 1980 και συγκεκριμένα από τις 11 Ιουνίου μέχρι και τις 22 Ιουνίου.

Ήταν η πρώτη διοργάνωση Ευρωπαϊκού Πρωταθλήματος στην τελική φάση του οποίου συμμετείχαν οχτώ ομάδες αντί για τέσσερις που λάμβαναν μέρος μέχρι τότε. Επτά από αυτές κλήθηκαν να συμμετάσχουν σε προκριματικούς γύρους, ενώ επίσης για πρώτη φορά η ομάδα της διοργανώτριας χώρας, στην περίπτωση αυτή η Ιταλία, πέρασε αυτόματα στην τελική φάση του θεσμού.
Λάζαρος Αγαδάκος

Ο Λάζαρος Αγαδάκος (1 Ιανουαρίου 1980) είναι Έλληνας επαγγελματίας καλαθοσφαιριστής. Διαθέτοντας ύψος 2,08 μέτρα αγωνίζεται στη θέση του Center.
Κερσίβαυλος

Ο Κερσίβαυλος ήταν βασιλιάς των Οδρυσών και της Θράκης, γύρω στα 300 π.Χ.,
Σεύθης Γ΄

Ο Σεύθης Γ΄ ήταν βασιλιάς των Οδρυσών και της Θράκης, 342 - 300π.Χ.
Διήγυλις

Ο Διήγυλις ήταν βασιλιάς των Οδρυσών και της Θράκης, 135-140 π.Χ.
Ζιβέλμιος

Ο Ζιβέλμιος ήταν βασιλιάς των Οδρυσών και της Θράκης , 139 - 134 π.Χ.
Διξατελμεύς

Ο Διξατελμεύς ήταν βασιλιάς των Οδρυσών της Θράκης .
Κόσων

Ο Κόσων ήταν βασιλιάς των Οδρυσών και της Θράκης.
Tupolev Tu-160

Το Tupolev Tu-160 (Κωδικός NATO: Blackjack) είναι ένα Ρωσικό στρατηγικό βομβαρδιστικό αεροσκάφος.
Κότυς Γ΄

Ο Κότυς Γ΄ ήταν βασιλιάς των Οδρυσών και της Θράκης, 58 - 48π.Χ.
Αδελφοί Μανάκη

Άγαλμα του Μίλτου Μανάκη στη [[Μπίτολα]]
Τι σπίτι του Μίλτου Μανάκη στη [[Μπίτολα]]
Επιγραφή έξω από το σπίτι του Μίλτου Μανάκη στη [[Μπίτολα]] η οποία γράφει: «Σε αυτό το σπίτι έζησε και εργάστηκε ο [[Σλαβομακεδόνες|Μακεδόνας]] καλλιτέχνης, ο πρώτος κινηματογραφιστής στα Βαλκάνια ΜΙΛΤΟΣ ΜΑΝΑΚΗΣ 1880-1964 , "Οι πολίτες των Μπίτολα (Μοναστήρι)" 21.9.1989.»
Οι Αδελφοί Μανάκη, ο Ιωάννης (Γιαννάκης) (1878–1954) και ο Μιλτιάδης (Μίλτος) (1882– 5 Μαρτίου 1964) ( - Γιαννάκη και Милтон Манаки - Μίλτον Μανάκη, βλάχικα: Ιανάκη και Μίλτο Μανάκη ή Μανάκια) είναι οι πρωτοπόροι κινηματογραφιστές στα Βαλκάνια. Γεννήθηκαν στην Αβδέλλα Γρεβενών στις 18 Μαΐου 1878 και 9 Σεπτεμβρίου 1882, αντίστοιχα. Βορειομακεδονικές πηγές τους θεωρούν Σλαβομακεδόνες, ενώ ελληνικές πηγές τους θεωρούν Έλληνες Αρμανικής (βλάχικης) καταγωγής. Η μητέρα τους Λουκία (Λουτσία-Ρούσια) Καραγιάννη ήταν από την Κλεισούρα (Βλαχοκλεισούρα τότε) Καστοριάς. Στην Κλεισούρα γνώρισε και ο παππούς τους, από την πλευρά του πατέρα τους, Γιαννούλης την γιαγιά τους Δέσπα Μπουσμπούκη. Στo Μοναστήρι λειτουργεί και σύλλογος Βλάχων "Αδερφοί Μανάκη".
Παγκόσμιο Κύπελλο Καλαθοσφαίρισης Νεανίδων

Το Παγκόσμιο Κύπελλο Καλαθοσφαίρισης Νεανίδων (αγγλικά: "FIBA Under-19 Women's Basketball World Cup") είναι μία διοργάνωση της παγκόσμιας καλαθοσφαίριση, την αιγίδα της οποίας έχει η FIBA. Στο παρελθόν ονομαζόταν "Παγκόσμιο Πρωτάθλημα Καλαθοσφαίρισης Νεανίδων". Μετέχουν παίκτριες ηλικίας κάτω των 19 ετών.

Η εκδήλωση του 2019 πραγματοποιήθηκε στην Μπανγκόκ από τις 20 έως τις 28 Ιουλίου, με τους νικητές των ΗΠΑ, νικώντας την Αυστραλία 74-70 στον τελικό. Το χάλκινο μετάλλιο κέρδισε η Ισπανική ομάδα, με νίκη στο μικρό τελικό 58-52 έναντι του Βελγίου.
Ροιμητάλκης Α΄

Ο Ροιμητάλκης Α΄ ήταν βασιλιάς των Οδρυσών και της Θράκης κατά την περίοδο 11 π.Χ - 12 μ.Χ.
Agrilus

Ο Agrilus είναι γένος εντόμων της τάξης των κολεοπτέρων και της οικογένειας των "Buprestidae". Το γένος "Agrilus" Curtis 1825 περιλαμβάνει στην Ευρώπη 72 είδη. Στην Ελλάδα συναντούμε 33 είδη. 

Παγκοσμίως αναφέρονται πάνω από 2.500 είδη σε 36 υπογένη , παρόλο που εκπρόσωποι του γένους λείπουν στη Νεοτροπική ζώνη (Νότια Αμερική) και στην Ανατολική ζώνη (Ινδία, Ινδονησία, Ταϊλάνδη κλπ).
Ακασαμενός

Στην Ελληνική μυθολογία ο Ακασαμενός ήταν μυθικός βασιλιάς της Θράκης.

Γιος του Ποσειδών και της Περίβοιας ιδρυτής της πόλης Ακασαμεναί.
Πόλτυς

Στην Ελληνική μυθολογία ο Πόλτυς ήταν μυθικός βασιλιάς της Αίνου στην αρχαία Θράκη.

Γιος του Ποσειδών και αδελφός του Σαρπηδόνα ήταν βασιλιάς της πόλης Αίνου που ονομάστηκε "Πολτυβία" από το όνομα του. Περνώντας ο Ηρακλής από την Θράκη γυρίζοντας από τις Αμαζόνες με την ζώνη της Ιππολύτης , σκότωσε τον αδελφό του Σαρπηδόνα σαν υβριστή και από τότε η ακτή ονομάστηκε Σαρπηδονία. Μετά ο Ηραλής πέρασε στην Θάσο που κατοικούνταν από Θράκες τους υπέταξε και την έδωσε στον Ανδρόγεω.
Αρχοντικό Λασσάνη

Το Αρχοντικό Λασσάνη βρίσκεται στην οδό Διογένους 1-3 στην Αθήνα (Πλάκα), απέναντι από τους «Αέρηδες». Ανήκε στον αγωνιστή του '21, οθωνικό υπουργό, θεατρικό συγγραφέα και λόγιο Γεώργιο Λασσάνη (1793 - 1870).

Ο Γεώργιος Λασσάνης γεννήθηκε στην Κοζάνη το 1793. Καταδιωκόμενος από τον Αλή Πασά, κατέφυγε στη Βουδαπέστη, όπου εργάστηκε για ένα διάστημα σε εμπορικό κατάστημα. Το 1813 πηγαίνει στη Λειψία της Γερμανίας και σπουδάζει για τέσσερα χρόνια φιλολογία. Το 1818 γίνεται μέλος της Φιλικής Εταιρείας. Πρωτοστατεί στην οργάνωση του Ιερού Λόχου και ως ιερολοχίτης αγωνίζεται στο Δραγατσάνι (7 Ιουνίου 1821). Μετά το τέλος του Αγώνα, υπηρέτησε ως ο πρώτος νομάρχης Αττικοβοιωτίας και αργότερα ως υπουργός των Οικονομικών και των Στρατιωτικών. Πέθανε στην Αθήνα το 1870.

Το Αρχοντικό Λασσάνη στην Πλάκα, που ανακαινισμένο σώζεται μέχρι σήμερα, οικοδομήθηκε ανάμεσα στα έτη 1833 - 1837 και αποτελεί ένα από τα πρώτα δείγματα αθηναϊκής κατοικίας που κτίζονται στα χρόνια του Όθωνος. Το κτίριο έχει αρμονικές αναλογίες, με ρυθμικά τοποθετημένα ανοίγματα και περσιδωτά εξώφυλλα, χωρίς εξωτερικά διακοσμητικά στοιχεία, ενώ η κατοικία, κατά τα ρυθμολογικά πρότυπα των ιδιωτικών κατοικιών της εποχής, βλέπει σε εσωτερική αυλή.

Απέναντι από το Αρχοντικό Λασσάνη στην Πλατεία Αέρηδων είναι και η οικία Ι. Χατζηκυριάκου, που διατηρεί στη σιδεριά του μπαλκονιού της τη χρονολογία που κτίστηκε, το 1843.

Σήμερα το Αρχοντικό Λασσάνη στεγάζει το Μουσείο Ελληνικών Λαϊκών Μουσικών Οργάνων Φοίβου Ανωγειανάκη - Κέντρο Εθνομουσικολογίας, που ιδρύθηκε το 1991. Περιλαμβάνει τη συλλογή του μουσικολόγου Φοίβου Ανωγειανάκη από 1.200 ελληνικά λαϊκά μουσικά όργανα από το 18ο αιώνα ως τις ημέρες μας. Στον κήπο του μουσείου φιλοξενούνται συναυλίες παραδοσιακής μουσικής.
Φραντσέσκο Μοροζίνι

O Φραντσέσκο Μοροζίνι ("Francesco Morosini", 26 Φεβρουαρίου 1619 - 6 Ιανουαρίου 1694) ήταν Δόγης της Γαληνοτάτης Δημοκρατίας της Βενετίας (1688 - 1694) κατά τη διάρκεια του Πολέμου του Μοριά. Είχε προηγηθεί ο Μεγάλος Κρητικός Πόλεμος και η Πολιορκία του Χάνδακα που ολοκληρώθηκε με την Άλωση της Κρήτης από την Οθωμανική Αυτοκρατορία (1669). Ήταν γόνος της περίφημης Ενετικής μεσαιωνικής οικογένειας ευγενών Μοροζίνι από την οποία και προήλθαν πολλοί Δόγηδες, λόγιοι, στρατηγοί και ναυμάχοι. Ντυνόταν πάντοτε με πορφυρά χρώματα "από την κορυφή ως τα νύχια" και ποτέ δεν πραγματοποιούσε εκστρατεία χωρίς την γάτα στην πρύμνη του πλοίου του.
Ντεπορτίβο δε Λα Κορούνια

H Ρεάλ Κλουμπ Ντεπορτίβο δε Λα Κορούνια (ισπανικά: "Real Club Deportivo de La Coruña", reˈal ˈkluβ ðeporˈtiβo ðe la koˈɾuɲa), κοινώς γνωστή ως Ντεπορτίβο Λα Κορούνια, και επίσης γνωστή ως Ντεπορτίβο και Δέπορ, είναι ισπανική ομάδα που βρίσκεται στην περιοχή της Γαλικίας και εδρεύει στην πόλη της Α Κορούνια. Ο σύλλογος ιδρύθηκε το 1906 και την περίοδο 2019–20 αγωνίζεται στη Σεγούντα Ντιβιζιόν. Η Ντέπορ διατηρεί μεγάλη αντιπαλότητα με την άλλη ομάδα της Γαλικίας, την Θέλτα συνθέτοντας έτσι το Γαλικιανό ντέρμπι.

Έδρα της ομάδας είναι το Στάδιο Ριαθόρ που έχει 34.600 θέσεις και αγωνίζεται εκεί από το 1944. Η κλασική εμφάνιση της αποτελείται από ριγωτή κυανόλευκη φανέλα, μπλε σορτσάκι και κάλτσες.

Η Ντέπορ στέφθηκε πρωταθλήτρια Ισπανίας την περίοδο 1999–00 για πρώτη και μοναδική φορά έως σήμερα συγκεντρώνοντας 69 πόντους έναντι 64 της δεύτερης Μπαρτσελόνα, τους χαμηλότερους που έχει λάβει πρωταθλητής από την περίοδο που εφαρμόστηκε το σύστημα των τριών πόντων για την επίτευξη της νίκης. Επίσης έχει κατακτήσει το κύπελλο Ισπανίας 2 φορές, το 1995 και το 2002.

Όσον αφορά την ευρωπαϊκή της παρουσία, η Ντέπορ έχει καταγράψει 5 συνεχόμενες παρουσίες στο ΟΥΕΦΑ Τσάμπιονς Λιγκ, φτάνοντας δις στα προημιτελικά και μία φορά στα ημιτελικά την περίοδο 2003–04.
Οικία Φίνλεϊ

Η Οικία του Φίνλεϊ, που ανακαινισμένη σώζεται μέχρι σήμερα, βρίσκεται στη διασταύρωση των οδών Κέκροπος 8 και Θουκυδίδου στην Αθήνα (Πλάκα). Ανήκε στον Σκωτσέζο ιστορικό της Ελληνικής Επανάστασης του 1821 Τζορτζ Φίνλεϊ (George Finlay, 1799 - 1875), o οποίος έλαβε μέρος στην Ελληνική Επανάσταση, ακολουθώντας τον Λόρδο Βύρωνα στην Ελλάδα. Έζησε στην Ελλάδα μέχρι το θάνατό του.

Στα 1834, ο Φίνλεϊ σε μια επιστολή σε φίλους του έγραφε ""Αι Αθήναι είναι ένα μεγάλο χωριό και κατέχουν τόσο χώρο, που θα μπορούσε να περιλάβει, αν πάρουμε υπ' όψει την πυκνότητα του πληθυσμού των ευρωπαϊκών πόλεων, 25.000 κατοίκους. Έχουν πολλούς ελικοειδείς δρομάκους, από καμιά όμως δεν διασχίζονται οδό κατάλληλη για οχήματα. Ένας μόνον σχεδόν δρόμος υπάρχει, αλλά και αυτός ξεκινά από το Θησείο και φθάνει στο σπίτι του βοεβόδα (Μεγάλο Κονάκι) και από κεί στην Πύλη του Αδριανού". " 

Αυτή ήταν η εικόνα της Αθήνας στα 1834, όταν άρχισε να διαμορφώνεται το οικιστικό περιβάλλον της Πλάκας με τις πρώτες ιδιωτικές κατοικίες. Η Πλάκα του 1833-34 ήταν η πιο κεντρική συνοικία της Αθήνας. Η οδός Αδριανού, που άρχιζε από την πλατεία του Αγίου Φιλίππου και κατέληγε στην Πύλη του Αδριανού, ήταν τότε ο πιο κεντρικός και πιο πολυσύχναστος δρόμος.

Τα σπίτια που κτίζονταν στην Πλάκα από το 1832 και στα επόμενα χρόνια της οθωνικής Αθήνας, όπως το αρχοντικό των Μπενιζέλων, η οικία Τσωρτς, η οικία Κλεάνθη - Σάουμπερτ, το αρχοντικό Λασσάνη και άλλα, ακολουθούν την ίδια ρυθμολογία και αρχιτεκτονική φυσιογνωμία, με κεραμοσκεπές, παραστάδες, κυμάτια και ακροκέραμα. Εκείνη την εποχή, μαζί με τους Έλληνες, πολλοί ξένοι αγοράζουν μεγάλες εκτάσεις, είτε για εκμετάλλευση είτε για να οικοδομήσουν τα σπίτια τους.

Ανάμεσα σ' αυτά τα πρώτα σπίτια της Πλάκας ήταν το σπίτι του Αμερικανού ιεραπόστολου Ιωνά Κινγκ (1792 - 1869) στη γωνία των οδών Αδριανού και Σχολείου, σε σχέδια του διάσημου Μακεδόνα αρχιτέκτονα της οθωνικής εποχής Σταμάτη Κλεάνθη, το οποίο φιλοξένησε για πολλές δεκαετίες τον Φίνλεϊ. Σ' αυτό το σπίτι της οδού Αδριανού (που δεν υπάρχει σήμερα) γράφτηκαν τα περισσότερα από τα ιστορικά βιβλία του Φίνλαιη "Η Ελλάδα υπό τους Ρωμαίους", "Η ιστορία της Βυζαντινής και Ελληνικής Αυτοκρατορίας" και το κλασικό έργο του "Η ιστορία της Ελληνικής Επαναστάσεως" (1861).

Η Οικία Φίνλεϊ της οδού Κέκροπος 8 θεωρείται κτίσμα της Τουρκοκρατίας, το οποίο επισκευάστηκε από τον Φίνλεϊ το 1835 και όπου έζησε μέχρι το θάνατό του το 1875. Το 1972, όπως αναγράφεται σε εντοιχισμένη μαρμάρινη πλάκα, το σπίτι του Φίνλεϊ φιλοξένησε τη Σωτηρία Μπέλλου και την ορχήστρα της.
Χελωνονιντζάκια

Τα Χελωνονιντζάκια (αγγλικά: Teenage Mutant Ninja Turtles) είναι φανταστική ομάδα τεσσάρων μεταλλαγμένων χελωνών, που προπονούνται από έναν ανθρωπόμορφο αρουραίο, τον Δάσκαλο Splinter, στην ιαπωνική πολεμική τέχνη Ninjutsu. Από το σπίτι τους, στους υπονόμους της Νέας Υόρκης, πολεμούν ασήμαντους εγκληματίες, δαιμονικούς μεγαλομανείς και εξωγήινους εισβολείς, παραμένοντας απομονωμένοι από την υπόλοιπη κοινωνία. Οι χαρακτήρες αρχικά εμφανίστηκαν σε περιοδικά κόμικς πριν δοθεί η άδεια για παραγωγή παιχνιδιών, κινουμένων σχεδίων και κινηματογραφικής προσαρμογής. Κατά την διάρκεια της κορύφωσης της δημοτικότητάς τους, στα τέλη της δεκαετίας του '80 και αρχές της δεκαετίας του '90, απέκτησαν μεγάλη επιτυχία και δόξα. Τα τέσσερα χελωνονιντζάκια πήραν τα ονόματά τους από τέσσερις διάσημους καλλιτέχνες της Αναγέννησης, Λεονάρντο ντα Βίντσι, Μιχαήλ Άγγελο (Ιταλικά: Μικελάντζελο), Ραφαήλ και Ντονατέλο.
(65407) 2002 RP120

Το (65407) 2002 RP120 είναι ένας δαμοκλοειδής αστεροειδής με διάμετρο περίπου 14,6 χιλιόμετρα. Το περιήλιό του βρίσκεται στην Κυρίως Ζώνη Αστεροειδών, ενώ το αφήλιό του στον διασκορπισμένο δίσκο, σε απόσταση 105,3 ΑΜ. Ανήκει σε μία ομάδα αστεροειδών με ανάδρομη τροχιά, και είναι το δεύτερο από τα δύο αριθμημένα μέλη αυτής της ομάδας (το άλλο είναι η 20461 Διόρετσα). Έχει γκριζωπό χρώμα (φάσμα BR=1,33). Ανακαλύφθηκε στις 4 Σεπτεμβρίου 2002.
S/2002 (48639) 1

456px|left|thumb|Η απόσταση Γης-Σελήνης σε σύγκριση με το σύστημα 1995 ΤL8-S/2002 (48639) 1
Το S/2002 (48639) 1 είναι ο μοναδικός φυσικός δορυφόρος του (48639) 1995 ΤL8 με διάμετρο 161 χιλιόμετρα, οποίος περιφέρεται γύρω του σε 12 ώρες σε απόσταση 420 χιλιομέτρων. Ανακαλύφθηκε στις 9 Νοεμβρίου 2002. Ανακαλύφθηκε από τους Denise C. Stephens και Keith S. Noll από παρατηρήσεις με το ΔΤΧ στις 9 Νοεμβρίου του 2002, ανακοινώθηκε στις 5 Οκτωβρίου του 2005 και έλαβε την προσωρινή ονομασία S/2002 (48639) 1.
Μουσταφά Ρακίμ

O Μουσταφά Ρακίμ (τουρκ. Mustafa Rakim, γ. Ούνιε, 1171/1758, θ. Ισταμπούλ, 1241/1826) ήταν Οθωμανός καλλιγράφος και ζωγράφος.
Θανάσης Βάγιας

Ο Θανάσης Βάγιας (1765-1834), ήταν Έλληνας που υπήρξε μέλος της αυλής του Αλή Πασά, άρχοντα των Ιωαννίνων εκείνη την εποχή, έμπιστος σύμβουλός του και αρχηγός της σωματοφυλακής του. Οι πηγές της εποχής είναι ιδιαίτερα αντιφατικές σχετικά με τη δράση του: κάποιες τον αναφέρουν ως προδότη του ελληνικού έθνους και άλλες ως ήρωα που διέσωσε χιλάδες συμπατριώτες του.
Βάρπουλις

Στη σλαβική μυθολογία, ο Βάρπουλις (Varpulis) είναι μια θεότητα γνωστή στην Ανατολική Ευρώπη, όπως στην Τσεχία, στη Σλοβακία, στη Λιθουανία και την Κροατία. 

Είναι ο θεός των ανέμων, των καταιγίδων και σύντροφος του θεού των κεραυνών Περούν. Τον ακολουθούσε παραπλεύρως με το δικό του άρμα, καθώς διέσχιζε τον ουρανό. Συχνά λαχάνιαζε, με αποτέλεσμα από αυτό να εξηγείται ο θόρυβος που κάνει ένας κεραυνός μες στην καταιγίδα.

Είναι επίσης γνωστός ως Έρισβορς.
Ρεάλ Σοσιεδάδ

Η Ρεάλ Σοσιεδάδ (ισπανικά: "Real Sociedad") είναι ισπανική ομάδα που βρίσκεται στην αυτόνομη κοινότητα των Βάσκων και εδρεύει στην πόλη Σαν Σεμπαστιάν. Ο σύλλογος δημιουργήθηκε το 1909. Αγωνίζεται στην Λα Λίγα.

Η ομάδα χρησιμοποιεί το Στάδιο Ανοέτα για τα εντός έδρας παιχνίδια της. Αν και το επίσημο ισπανικό όνομα της ομάδας είναι Ρεάλ Σοσιεδάδ, το Βασκικό όνομα του συλλόγου είναι Erreala ή txuri-urdin, που σημαίνει μπλε - άσπρο, εμπνευσμένο από τα χρώματα της ομάδας.
Θοδωρής Καραμανώλης

Ο Θοδωρής Καραμανώλης (γεν. στις 26 Απριλίου 1962 στο Βόλο) είναι παλαίμαχος Έλληνας διεθνής καλαθοσφαιριστής και νυν προπονητής, που αγωνίστηκε στην Α΄ Εθνική με τον Πανιώνιο και την Δάφνη.Έπαιζε σε θέση σούτινγκ γκαρντ και είχε ευχέρεια στο σκοράρισμα.Ο ανιψιός του Δημήτρης αγωνίζεται στον ΠΑΟΚ.
Μορίσκο

Μορίσκο (στα ισπανικά) ή "Μουρίσκο" (στα πορτογαλικά), ονομάζονταν οι κάτοικοι της Ιβηρικής χερσονήσου που εκχριστιανίστηκαν κατά την ανακατάκτηση των περιοχών της Ισπανίας που βρίσκονταν υπό μουσουλμανική κατοχή, από τους Ρωμαιοκαθολικούς χριστιανούς. Οι μουσουλμάνοι που βρίσκονταν υπό χριστιανική διοίκηση χωρίς να εκχριστιανιστούν, ονομάζονταν Μουντεχάρ. 
Ο όρος "Μορίσκο" χρησιμοποιήθηκε στην Ιβηρική Χερσόνησο και για να περιγράψει τους Ρωμαιοκαθολικούς, που υπήρχαν υποψίες ότι στην πραγματικότητα πίστευαν στο Ισλάμ.

Οι Μορίσκο άρχισαν να υφίστανται από το 1501 και μετά. Εκείνο το έτος, οι αρχές της ισπανίας έδωσαν στους Μουντεχάρ της Γρανάδα ένα τελεσίγραφο: ή θα εκχριστιανίζονταν, ή θα εγκατέλειπαν τη χώρα. Οι περισσότεροι μεταστράφηκαν στον Ρωμαιοκαθολικισμό, αλλά μόνον επιφανειακά. Συχνά διατηρούσαν την ισλαμική ενδυμασία και ονόματά τους.
Το 1567 ο Φίλιππος ο Β΄ διέταξε τους Μορίσκο να εγκαταλείψουν τις ισλαμικές ενδυμασίες και ονόματα και τους απαγόρευσε να μιλούν αραβικά. Επιπρόσθετα τα παιδιά τους θα μορφώνονταν από Ρωμαιοκαθολικούς ιερείς. Το αποτέλεσμα ήταν εξεγέρσεις που κράτησαν από το 1568 ως το 1571. 

Κατάσκοποι ανέφεραν ότι ο Σουλτάνος Σελίμ ο Β΄ ετοιμαζόταν να περάσει στη Μάλτα και από εκεί στην Ισπανία, για να προκαλέσει εξέγερση των Μορίσκο. Παράλληλα 4.000 Τούρκοι και Βέρβεροι είχαν έρθει στην Ισπανία για να πολεμήσουν μαζί με τους Μορίσκο. Έτσι όταν οι επαναστάτες νικήθηκαν, 80.000 Μορίσκο εκδιώχθηκαν από τη Γρανάδα. Πολλοί από αυτούς πήγαν στην Καστίλλη.


Μ
Μ
Λαουδιανός Κώδικας

Λαουδιανός Κώδικας (Λατ. "Codex Laudianus") είναι ένας μεσαιωνικός χειρόγραφος κώδικας που περιέχει τις Πράξεις της Καινής Διαθήκης. Συμβολίζεται με το Ea ή το 08, ενώ φυλάσσεται στη Βιβλιοθήκη του πανεπιστημίου της Οξφόρδης (Οξφόρδη, Ηνωμένο Βασίλειο), όπου καταγράφεται ως "Laud. Gr. 35". Το όνομά του προέρχεται από τον William Laud, που έφερε το χειρόγραφο στη βιβλιοθήκη της Οξφόρδης. 

Ο κώδικας είναι γραμμένος σε κεφαλαιογράμματη τετραγωνισμένη λατινική και ελληνική γραφή και χρονολογείται στα μέσα του 6ου αιώνα. Η διάσταση της κάθε σελίδας είναι 27x22 εκατοστά. Το υλικό των φύλλων είναι εξαιρετικής ποιότητας περγαμηνή (vellum). Το κείμενο της Καινής Διαθήκης καλύπτει 227 φύλλα.
Ροιμητάλκης Γ΄

Ο Ροιμητάλκης Γ΄ ήταν ο τελευταίος βασιλιάς των Οδρυσών και της Θράκης κατά την περίοδο 37 π.Χ - 46 μ.Χ.
Πολυεπεξεργασία

Πολυεπεξεργασία είναι η χρήση δύο ή περισσότερων κεντρικών μονάδων επεξεργασίας (CPU) σε ένα ενιαίο σύστημα υπολογιστή. Ο όρος αναφέρεται επίσης η ικανότητα ενός συστήματος να υποστηρίξει περισσότερους από έναν επεξεργαστές και τη δυνατότητα να αναθέτει καθήκοντα μεταξύ τους. Υπάρχουν πολλές παραλλαγές του βασικού αυτού θέματος, καθώς και ο ορισμός της "πολυ" μπορεί να ποικίλει ανάλογα με το πλαίσιο, ως επί το πλείστον σε συνάρτηση με το πώς ορίζονται οι επεξεργαστές (πολλαπλούς πυρήνες σε ένα τσιπ, πολλές μάρκες σε ένα πακέτο, πολλά πακέτα σε μία κεντρική μονάδα επεξεργασίας, κλπ.).
Λάσα ντε Σέλα

Η Λάσα ντε Σέλα ("Lhasa de Sela", 27 Σεπτεμβρίου 1972 – 1 Ιανουαρίου 2010), επίσημα γνωστή ως Λάσα, ήταν Αμερικανίδα τραγουδίστρια και τραγουδοποιός
Πέθανε
Πανεπιστήμιο Αλ Αζχάρ

Το Πανεπιστήμιο Αλ Αζχάρ (αραβικά: جامعة الازهر, "Γκάμετ Αλ-Αζχάρ", κυριολεκτικά: "Πανεπιστήμιο Λαμπρό") ιδρύθηκε το 970-972 μ.Χ. στο Κάιρο της Αιγύπτου. Είναι το κύριο κέντρο της λογοτεχνίας και της αραβικής σουνιτικής ισλαμικής μάθησης στον κόσμο και το δεύτερο παλαιότερο. Χορηγεί πτυχίο πανεπιστημίου. Το πανεπιστήμιο ιδρύθηκε από την Φατιμική (από την Φατίμα, κόρη του Προφήτη Μωάμεθ) δυναστεία της Αιγύπτου. Οι μελέτες ξεκίνησαν στο Αλ-Αζχάρ στο μήνα του Ραμαζανιού το 975 μ.Χ.

Σήμερα το Αζχαρ έχει εξήντα έξι κολλέγια στις διάφορες επιστήμες και έχει καθιερωθεί για τη μελέτη του Ισλάμ ως θρησκείας, ιδεολογίας και ηθικής.
Γιώργος Καμπανέλλης

Ο Γιώργος Καμπανέλλης (1930 - 2010) ήταν Έλληνας ηθοποιός, αδελφός του σεναριογράφου Ιάκωβου Καμπανέλλη, που διακρίθηκε σε ρόλους ζεν πρεμιέ στον κινηματογράφο.
Γεννήθηκε στη Νάξο το 1930. Σκηνοθέτησε μαζί με τον αδερφό του την ταινία "Το κανόνι και το αηδόνι" το 1968. Απεβίωσε στην Αθήνα στις 3 Ιανουαρίου 2010 από καρκίνο. Το 1953 εμφανίστηκε σε έναν από τους πρώτους του ρόλους στην ταινία "Ο μπαμπάς εκπαιδεύεται". Στη δεκαετία του 1960 έπαιξε σε πολλές ταινίες, όπως "Κλάψε φτωχή μου καρδιά" (1962), "Με πότισες φαρμάκι" (1965) και "Τώρα που φεύγω από τη ζωή" (1966).
Περδίκκας

Ο Περδίκκας (365 - 321 π.Χ.), γιος του Ορόντη, ήταν ευγενής από την Ορεστίδα της Άνω Μακεδονίας, που έγινε ένας από τους Διαδόχους του Αλεξάνδρου Γ΄ του Μεγάλου. 

Κατά την δολοφονία του Φιλίππου από τον Παυσανία το 336 π.Χ., ο Περδίκκας μαζί με τον Λεοννάτο κατεδίωξαν τον δολοφόνο, όπου και τελικά τον σκότωσαν κατά την καταδίωξη. 

Κατά τις εκστρατείες του Αλεξάνδρου, συμμετείχε ως ταξίαρχος (επικεφαλής τάξης πεζεταίρων της μακεδονικής φάλαγγας), προήχθη σε σωματοφύλακα του Αλεξάνδρου (αξίωμα μεγάλου κύρους στον μακεδονικό στρατό) το 330 π.Χ. και σε χιλίαρχο το 324, μετά τον θάνατο του Ηφαιστίωνα. Σε αυτόν παρέδωσε ο Αλέξανδρος το δακτυλίδι του πεθαίνοντας και, με βάση αυτή την ένδειξη προτίμησης του βασιλιά, αλλά και με την ουσιαστική δύναμη που είχε, ο Περδίκκας αναδείχτηκε σε πρωταγωνιστή της πρώτης φάσης του ανταγωνισμού των Διαδόχων.
Ζάρια

Η Ζάρια ή Ζόρια είναι η θεά της ομορφιάς στη σλαβική μυθολογία, ενώ σχετιζόταν επίσης με την αυγή. Λατρευόταν από τους πιστούς της με το χαρακτηρισμό "ουράνια νύφη", ενώ το χάραμα κάθε μέρας της απεύθυναν χαιρετισμό ως την "λαμπρότερη, αγνότερη, υπέρτατη κυρά". Επίσης, ήταν γνωστή ως ιέρεια των υδάτων, η οποία είχε υπό την αιγίδα της τους πολεμιστές.

Στα ρωσικά και σε άλλες σλαβικές γλώσσες, "Ζόρα" (Зора) ή "Ζάρυα" (заря) σημαίνει "ανατολή" ή "άστρο της αυγής".
Ροιμητάλκης Β΄

Ο Ροιμητάλκης Β΄ ήταν βασιλιάς των Οδρυσών και της Θράκης.
Soul Kitchen

Κουζίνα με ψυχή (πρωτότυπος τίτλος: Soul Kitchen) είναι γερμανική κινηματογραφική ταινία σε σκηνοθεσία του Φατίχ Ακίν, παραγωγής του 2009.